POSETA NAUČNOM INSTITUTU ZA VETERINARSTVO NOVI SAD

Poštovani studenti,
Molimo vas da svoj dolazak na Institut potvrdite najkasnije do srede, 17.06.2026. na mejl adresu isidora.prosic@vet.bg.ac.rs
Molimo studente koji nisu sigurni da žele da idu da ne potvrđuju dok ne budu sigurni.
Polazak je planiran za 20. jun (subota). Kreće se fakultetskim autobusom koji će biti postavljen iza glavne zgrade Fakulteta.
Imajući u vidu da je broj studenata koje Institut može da primi ograničen (najverovatnije na 35 studenata), ukoliko bude prijavljeno više, nažalost neće moći svi da krenu. S obzirom da ne postoji kriterijum po kom bismo mogli neke studente da prihvatimo, a neke ne, na spisku koji ćemo naknadno objaviti će biti prvih 35 (ili neki drugi broj koji direktor Instituta odredi) studenata koji se prijave.
Tačnu informaciju o broju studenata koje Institut može da primi kao i o tačnom satu kada bismo krenuli u Novi Sad čekamo od direktora Instituta. Do tada, očekujemo vaše prijave na gorenavedenu mejl adresu.
U četvrtak, 18.06. okačićemo na sajt novo obaveštenje sa konačnim spiskom studenata (na osnovu vaših prijava) i sa preciznim informacijama o tačnom vremenu polaska.
Nošenje mantila je obavezno.

